དཔེར་ན།གཅིག་ནས་སི་ཁྲོན་རྔ་བ་ཕྱོགས་ལ་མཚོན་ན་གྲུབ་མཐའ་རིས་མེད་ཡིན་ས་དང་གྲུབ་མཐའ་སྣ་ཚོགས་ཡོད་ས་ཡིན་པས།ངེས་པར་དུ་རྗེ་རིན་པོ་ཆེའིལམ་རིན་ཆེན་མོའདི་ལ་ཚད་དང་ལྡན་པའི་དགེ་རྒན་ཞིག་གི་མདུན་ནས་སློབ་གཉེར་བྱེད་དགོས་པ་དང་།དེའི་རྗེས་ནས་དེ་དང་འབྲེལ་བའི་དཔེ་ཆ་མང་པོ་ལ་བལྟས་ན་ད་གཟོད་ཡོན་ཏན་མོད་པོ་འབྱོར་སྲིད།དེ་བཞིན་དུ་རང་ཉིད་དང་ཁྱིམ་རྒྱུད་རྙིང་མ་ལ་དད་པ་ཡོད་མཁན་ཞིག་ཡིན་ན་རྙིང་མའི་ཕྱོགས་ཀྱིཀུན་བཟང་ཞལ་ལུངལྟ་བུར་དགེ་བའི་བཤེས་གཉེན་ཚད་དང་ལྡན་པ་ཞིག་གི་མདུན་ནས་ལུང་དང་ཁྲིད་ཆ་ཚང་ཞིག་ཐོབ་པར་འབད་ན་ཡང་རང་ཉིད་ལ་ཡོན་ཏན་རྒྱས་པར་བྱེད་པ་དང་།ཡང་སི་ཁྲོན་སོགས་ས་ཆ་ལ་ལ་ན་བོན་པོ་མང་བས།དེ་དག་གིས་ཀྱངབཀའ་ལུང་རྒྱ་མཚོལྟ་བུ་ལ་སློབ་སྦྱོང་ཆ་ཚང་བྱེད་ཐུབ་ན་ཤིན་ཏུ་ལེགས།དེ་ལྟར་གོང་གི་དཔེ་ཆ་འདི་དག་ལ་སློབ་སྦྱོང་བྱས་ཚེ་ད་གཟོད་རང་ཉིད་ཚད་ག་འདྲ་ཞིག་ན་ཡོད་པ་དང་།དགེ་སྐྱོན་གྱི་ཆ་ལ་མི་རྨོངས་པ།ཕ་མེས་ཡང་མེས་རང་ཉིད་ལ་བཀའ་དྲིན་ཇི་ལྟར་ཆེ་བ་སོགས་ཤེས་སྲིད།དེ་ལྟར་མིན་ཚེ་རང་ཉིད་ཀྱི་ཕ་ངོ་ངོས་ཟིན་གྱིན་མེད་པས།ཕ་ངོ་ངོས་མི་ཟིན་པའི་མི་ཞིག་གིས་རིག་གནས་ཀྱི་ལས་ཀ་བསྒྲུབས་ཚེ་ལེགས་པོ་ཞིག་འཁྱོངས་དཀའ་བ་རེད།དེ་ཡང་ནང་ཆོས་ཉམས་ལེན་བྱེད་མིན་ཇི་ལྟར་ཡང་།ནང་ཆོས་ངོས་འཛིན་བྱེད་པ་ནི་མཁས་པར་འདོད་པ་དང་མཁས་པའི་བྱ་བ་བྱེད་མཁན་དག་གི་གཡོལ་དུ་མེད་པའི་འོས་འགན་ཞིག་རེད་སྙམ།ནང་ཆོས་ངོས་ཟིན་པ་ལས་སློབ་ཁྲིད་ཀྱི་ཤེས་རབ་རྒྱས་པ་དང་ཐབས་ལམ་འཛོམས་པ།ལྷག་བསམ་ངང་གིས་འཕེལ་པ་ནི་མངོན་སུམ་ཚད་མའོ།།